Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: bizonyítványok és oklevelek elismeréséről szóló 2001. évi C. törvényben meghatározott,
Paragraph Index: 5542

3. Fejlesztési Főosztály A Fejlesztési Főosztály (jelen alfejezet alkalmazásában a továbbiakban: Főosztály) ellátja az oktatási és kulturális ágazat tekintetében a Kormány társadalmi-gazdasági stratégiájának kialakításával, megvalósításával kapcsolatos stratégiai elemző-tervező tevékenységet, az OKM hazai és uniós forrásokból származó fejlesztési tevékenységével, illetve az ágazati statisztikai rendszer működtetésével kapcsolatos tárcafeladatokat, továbbá a fejlesztési tevékenységet megalapozó közgazdasági elemzéseket, tanulmányokat végez, valamint követi és értékeli az OKM-ben futó projekteket. 3.1. A Főosztály végzi az uniós és a hazai források terhére megvalósításra kerülő fejlesztések tervezésével és végrehajtásával, továbbá az uniós források fogadásával kapcsolatos minisztériumi feladatokat. Az oktatási és kulturális ágazat tekintetében megteszi a miniszter területfejlesztési feladatainak ellátásához szükséges intézkedéseket. 3.2. Az uniós és a hazai fejlesztési források fogadásához és a fejlesztési programok kidolgozásához szükséges tervezési feladatok hatékonyságának megalapozásához közgazdasági elemző, döntés-előkészítő tevékenységet végez, hatásvizsgálatokat, elemzéseket készít. 3.3. Megszervezi és végrehajtja az Országos Statisztikai Adatgyűjtési Programnak megfelelő adatgyűjtéseket, adatellenőrzést, feldolgozást és adatszolgáltatást, összeállítja, megszerkeszti az adatgyűjtésekről szóló statisztikai tájékoztatókat, működteti az OKM statisztikai nyilvántartásait, koordinálja és végzi a nemzetközi statisztikai adatszolgáltatásokat. 3.4. Az ágazati statisztika fejlesztése körében a Főosztály karbantartja az oktatásstatisztikai kérdőíveket, valamint az oktatásstatisztikai fogalomrendszereket, összefogja az oktatásstatisztikák harmonizációját és nemzetközileg összehasonlítható oktatási indikátorok fejlesztését célzó hazai programokat. 2006/94. szám 3.5. A felügyeleti területek adatszolgáltatása alapján egységes rendszerben elemzi a minisztériumi projektek működését, hatékonyságát, erőforrás-szükségletét, a kitűzött projektfeladatok teljesülését, biztosítva ezzel az OKM vezetőinek beavatkozási lehetőségét a stratégiai célok maradéktalan teljesülése érdekében.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes